Вітаю шаноўнае спадарства!

Мяне завуць Трохаўцава Паліна, і з 2014 года я займаюся распаўсюдам беларускай культуры, традыцый і мовы. Я пачынала як музычная журналістка, асвятляючы падзеі беларускай метал- і фолк-сцэны. На сённяшні момант я развіваю ўласны тыкток-акаўнт, скіраваны на папулярызацыю беларускай традыцыйнай і сучаснай культуры, мастацтва, а таксама на распаўсюд беларускай мовы і яе нармалізацыю ў штодзённай побытавай камунікацыі.

На дадзены момант на мой акаўнт падпісана больш за 2000 чалавек пераважна з Беларусі, а таксама з Польшчы, Украіны, Літвы і Расеі. Максімальная колькасць праглядаў пэўных ролікаў дасягае 15-20 тысяч. У публікацыях я раскрываю тэмы, звязаныя з беларускай мовай, мастацкімі творамі па-беларуску, беларускімі творчымі дзеячамі, вандроўкамі па краіне, а таксама з гумарам у кантэксце сучаснага беларускага побыту.

Нягледзячы на радыкальныя змены ў геапалітычнай абстаноўцы, а магчыма менавіта праз іх, мне хацелася б падтрымаць і захоўваць беларускую культуру, спрыяць яе ўключанасці ў еўрапейскі і сусветны кантэкст, а таксама намагацца захаваць пазітыўны імідж Беларусі наколькі тое ў маіх сілах.

Каб трансляваць гэтыя сэнсы, я планую маштабаваць уласны тыкток-канал, пашыраць і узрошчваць аўдыторыю, пачаць рабіць сумесныя культурніцкія праекты з калегамі і аднадумцамі. У сувязі з гэтым мне хацелася б удасканаліць веды ў сферы палітыкі спадчыны, праектнага менеджменту і камунікацыі.

Спадзяюся, навучанне ў ЕГУ адчыніць мне дзверы да ўласнай творчай мэты і дапаможна зарыентавацца ў правільным кірунку. Загадзя дзякую за прадстаўленую магчымасць.

З павагай,
Трохаўцава Паліна

